IS stel Irakse soldate teregArgieffoto Onder die soldate was verskeie hoërang offisiere en een generaal, genl. Hassan Abbas Tufan. Vyf mans wat ook van te vore deur IS gevange geneem is, is saam met die soldate tereggestel. Dit word as een van die ergste gruweldade beskryf wat IS nog op Irakse bodem uitgevoer het. Blykbaar het die soldate die Irakse militêre basis by die Tharthat-meer, ongeveer 70 km van Ramadi, probeer verdedig, maar hul ammunisie was nie genoeg nie en hulle moes oorgee. Al-Sumeria News berig ook dat drie selfmoord aanvallers die grens-oorgang van Jordanië, Trebil, onlangs aangeval het. Die aanvallers was burgers van Frankryk, België en Senegal. Vier grenswagte is in die aanval dood en ses is ernstig gewond.